Ausztriából Magyarországra: a BMW Group Steyr-i gyára készíti az első elektromos motorokat a Neue Klasse modellgeneráció tesztautóiba

Az osztrák üzem elküldte Debrecenbe a tisztán elektromos hajtáslánc-technológia hatodik nemzedékének első képviselőit

Újabb mérföldkő a sorozatgyártás beindítása felé vezető úton

A BMW Group debreceni gyárában napvilágot látnak a Neue Klasse modellgeneráció első tesztautói

Mindössze tíz hónappal azután, hogy a BMW Group Steyr-i gyárában megkezdődött a következő generációs elektromos motorokat előállító gyártósorok rendszerbe állítása, az első elektromos motorok is napvilágot láttak. Az osztrák üzem a tisztán elektromos hajtáslánc-technológia hatodik nemzedékének első képviselőit a vállalatcsoport Magyarországon épülő, debreceni gyárába küldte, ahol az erőforrásokat a Neue Klasse modellgeneráció tesztautóiba építik be.

„Steyr-i gyárunk szeptember óta látja el a müncheni fejlesztőrészleget a hatodik generációs elektromos motorok első példányaival. Nemrégiben az elektromos motorok közvetlenül Debrecenbe történő leszállítását is megkezdtük, ahol az egységeket a Neue Klasse tesztautóiba építik be” – fogalmazott Klaus von Moltke, a BMW AG erőforrásgyártásért felelős alelnöke és a BMW Group Steyr-i gyárának igazgatója.

A BMW Group Steyr-i gyárában három hónappal ezelőtt kezdődött meg az első következő generációs elektromos motorok gyártása.

„A következő hónapokban tovább folytatjuk az új elektromos motorok összetett gyártási folyamatának optimalizálását” – tette hozzá Helmut Hochsteiner, az üzem elektromos motorokat gyártó részlegének alelnöke.

Az elektromos motorok Debrecenbe szállítása új mérföldkő a Neue Klasse modellgeneráció és az Ausztriában készülő elektromos motorok sorozatgyártásának beindítása felé vezető úton.

A BMW Group Steyr-i gyáraA BMW Group az ausztriai Steyr városában működteti nemzetközi gyártási hálózatának legnagyobb motorgyártó létesítményét, amelynek 4 700 munkatársa évente több mint egymillió benzines és dízelüzemű erőforrást állít elő. Steyr mindeközben az új hajtáslánc-technológiák fő kutatás-fejlesztési központja is. A müncheni központú vállalatcsoport 2022 júniusában jelentette be, hogy Steyr-i gyárában 2025-ben a tisztán elektromos hajtáslánc-technológiák sorozatgyártása is megkezdődik. A BMW Group Steyr-i gyára a bevétel és az export tekintetében is Ausztria egyik legnagyobb iparvállalatának számít.

Sajtókapcsolat:

* Salgó András, vállalati kommunikációs menedzser
* +36 29 555 115
* andras.salgo@bmw.hu

|  |  |
| --- | --- |
|  | © BMW GroupAz újonnan épített villanymotor-összeszerelő csarnok a BMW Group steyri gyárában. |
|  | © BMW GroupGen6 előszériás elektromos motor Neue Klasse tesztjárművekhez. |

Eredeti tartalom: BMW Magyarország

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/17456/ausztriabol-magyarorszagra-a-bmw-group-steyr-i-gyara-kesziti-az-elso-elektromos-motorokat-a-neue-klasse-modellgeneracio-tesztautoiba/